CELEX: 62011CN0263
Language: et
Date: 2011-05-26 00:00:00
Title: Kohtuasi C-263/11: Eelotsusetaotlus, mille on esitanud Augstākās tiesas Senāts (Läti Vabariik) 26. mail 2011 — Ainārs Rēdlihs versus Valsts ieņēmumu dienests

30.7.2011   
            
            
               ET
            
            
               Euroopa Liidu Teataja
            
            
               C 226/16
            
         Eelotsusetaotlus, mille on esitanud Augstākās tiesas Senāts (Läti Vabariik) 26. mail 2011 — Ainārs Rēdlihs versus Valsts ieņēmumu dienests
   (Kohtuasi C-263/11)
   2011/C 226/31
   Kohtumenetluse keel: läti
   
      Eelotsusetaotluse esitanud kohus
   
   Augstākās tiesas Senāts
   
      Põhikohtuasja pooled
   
   
      Kassatsioonkaebuse esitaja: Ainārs Rēdlihs
   
      Vastustaja kassatsioonimenetluses: Valsts ieņēmumu dienests
   
      Eelotsuse küsimused
   
   
               1)
            
            
               Kas füüsiline isik, kes on omandanud kaupu (metsa) enda tarbeks ja teostab kaubatarneid vääramatu jõu (näiteks tormi) tekitatud tagajärgede korvamiseks, on direktiivi 2006/112/EÜ (1) artikli 9 lõike 1 ja kuuenda direktiivi 77/388/EMÜ (2) artikli 4 lõigete 1 ja 2 tähenduses käibemaksukohustuslane, kes on kohustatud maksma käibemaksu? Teisisõnu, kas selline kaubatarne on kõnealuste Euroopa Liidu õigusnormide tähenduses majandustegevus?
            
         
               2)
            
            
               Kas õigusnorm, mille alusel võib määrata isikule käibemaksukohustuslaseks registreerumata jätmise eest trahvi tarnitud kauba väärtuse pealt tavapäraselt makstava maksu summaga samaväärses summas, kuigi juhul, kui see isik oleks maksukohustuslaseks registreerunud, ei peaks ta maksu tasuma, on proportsionaalsuse põhimõttega kooskõlas?
            
         
      (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, lk 1).
   
      (2)  Nõukogu 17. mai 1977. aasta kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23).